CELEX: 52006PC0599
Language: el
Date: 2006-10-18
Title: Πρόταση Απόφαση του Ευρωπαϊκου Κοινοβουλίου και του Συμβουλίου σχετικά με τη θέσπιση του ευρωπαϊκού συμβουλευτικού φορέα για τη διακυβέρνηση στον τομέα της στατιστικής

Σημαντική ανακοίνωση νομικού περιεχομένου

|

52006PC0599

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 18.10.2006COM(2006) 599 τελικό2006/0199 (COD)ΠρότασηΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με τη θέσπιση του ευρωπαϊκού συμβουλευτικού φορέα για τη διακυβέρνηση στον τομέα της στατιστικής(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαισιο της προτασησ |Αιτιολόγηση και στόχοι της πρότασης Στις 2 Ιουνίου 2004 και, εκ νέου, στις 17 Φεβρουαρίου 2005, το Συμβούλιο κάλεσε την Επιτροπή να ενισχύσει τη διακυβέρνηση στον τομέα της στατιστικής, έτσι ώστε να εξασφαλιστεί η ανεξαρτησία, η ακεραιότητα και η υπευθυνότητα των εθνικών στατιστικών υπηρεσιών και της Eurostat. Η Επιτροπή, ανταποκρινόμενη σε αυτό το κάλεσμα, εφάρμοσε μια στρατηγική που περιλαμβάνει μέτρα για την αντιμετώπιση της ποιότητας των στατιστικών στοιχείων στο πλαίσιο της διαδικασίας υπερβολικού ελλείμματος και για την ενίσχυση της επιχειρησιακής ικανότητας της Eurostat. Ως τρίτη γραμμή δράσης, η Επιτροπή εξέδωσε, στις 25 Μαΐου 2005, ανακοίνωση και σύσταση σχετικά με την ανεξαρτησία, την ακεραιότητα και την υπευθυνότητα των εθνικών και κοινοτικών στατιστικών αρχών, δημοσιοποιώντας έναν κώδικα ορθής πρακτικής για τις ευρωπαϊκές στατιστικές, ο οποίος είχε εκπονηθεί από τις εθνικές στατιστικές υπηρεσίες και την Eurostat και είχε εγκριθεί από την Επιτροπή Στατιστικού Προγράμματος ως αυτορρυθμιστικό μέσο. Για να υπάρξει ισορροπία μεταξύ αυτής της αυτορρυθμιστικής προσέγγισης και της ανάγκης για υπευθυνότητα, η Επιτροπή γνωστοποίησε −στην ίδια σύσταση− την πρόθεσή της να εφαρμόσει ένα σύστημα υποβολής στοιχείων προκειμένου να παρακολουθείται η συμμόρφωση με τον εν λόγω κώδικα στο πλαίσιο του ευρωπαϊκού στατιστικού συστήματος[1]. Το σύστημα αυτό θα μπορούσε να περιλαμβάνει έναν εξωτερικό συμβουλευτικό φορέα, ο οποίος θα διαδραματίζει ενεργό ρόλο στην παρακολούθηση της εφαρμογής του κώδικα και, κατά συνέπεια, στην ενίσχυση της ανεξαρτησίας, της ακεραιότητας και της υπευθυνότητας. Τα συμπεράσματα του Συμβουλίου ECOFIN της 8ης Νοεμβρίου 2005 υπογράμμισαν τη χρησιμότητα ενός τέτοιου φορέα, ο οποίος «…θα ενισχύσει την ανεξαρτησία, την ακεραιότητα και την υπευθυνότητα της Eurostat και, στα πλαίσια της από ομοτίμους αξιολόγησης της εφαρμογής του κώδικα ορθής πρακτικής για τις ευρωπαϊκές στατιστικές, του ευρωπαϊκού στατιστικού συστήματος» και έδωσαν ορισμένες κατευθυντήριες γραμμές σχετικά με τη σύνθεση και τα καθήκοντά του. Παράλληλα, επισήμαναν την ανάγκη να δημιουργηθεί ένας ξεχωριστός φορέας παρά να επαναπροσδιοριστούν τα καθήκοντα της Ευρωπαϊκής Συμβουλευτικής Επιτροπής Στατιστικής Πληροφόρησης στον Οικονομικό και Κοινωνικό Τομέα κατά τη μεταρρύθμισή της. Η πρόταση απόφασης του Ευρωπαϊκού Κοινοβουλίου και του Συμβουλίου για τη σύσταση ευρωπαϊκού συμβουλευτικού φορέα για τη διακυβέρνηση στον τομέα της στατιστικής ανταποκρίνεται στους παραπάνω προβληματισμούς και, ως εκ τούτου, συμπληρώνει την ευρωπαϊκή δομή της διακυβέρνησης στον τομέα της στατιστικής. |Ισχύουσες διατάξεις στον τομέα τον οποίο αφορά η πρόταση Δεν υπάρχουν ισχύουσες διατάξεις στον τομέα τον οποίο αφορά η πρόταση. |Συνοχή με άλλες πολιτικές και στόχους της Ένωσης Άνευ αντικειμένου. |Διαβουλευσεισ με τα ενδιαφερομενα μερη και αξιολόγηση αντικτύπου |Διαβουλεύσεις με τα ενδιαφερόμενα μέρη |Μέθοδοι διαβούλευσης, κύριοι τομείς-στόχοι και γενικά χαρακτηριστικά των ερωτηθέντων Η πρόταση βασίζεται σε διαβουλεύσεις με την Επιτροπή Στατιστικού Προγράμματος και με την Οικονομική και Δημοσιονομική Επιτροπή. |Σύνοψη των απαντήσεων και τρόπος με τον οποίο ελήφθησαν υπόψη Ένα από τα κύρια αποτελέσματα της διαδικασίας διαβούλευσης ήταν ότι έφερε στο προσκήνιο την ανάγκη να συσταθεί ο συμβουλευτικός φορέας με τρόπο που να στηρίζει την ανεξαρτησία του και να ευθυγραμμίζεται με τα συμπεράσματα του Συμβουλίου ECOFIN της 8ης Νοεμβρίου 2005. |Συγκέντρωση και αξιοποίηση εμπειρογνωμοσύνης |Δεν υπήρξε ανάγκη εξωτερικής εμπειρογνωμοσύνης. |Αξιολόγηση αντικτύπου Μια εναλλακτική επιλογή ήταν να δοθεί στην ευρωπαϊκή συμβουλευτική επιτροπή στατιστικής πληροφόρησης στον οικονομικό και κοινωνικό τομέα μια εντολή που να καλύπτει τα καθήκοντα του συμβουλευτικού φορέα, με την επιφύλαξη ουσιαστικής μεταρρύθμισης της εν λόγω επιτροπής, ιδίως όσον αφορά τη μείωση του αριθμού των μελών της προκειμένου να διατηρήσει ένα διαχειρίσιμο μέγεθος μετά τη διεύρυνση. |νομικα στοιχεια της προτασης |Περίληψη της προτεινόμενης δράσης Σκοπός της παρούσας πρότασης είναι να συσταθεί ευρωπαϊκός συμβουλευτικός φορέας για τη διακυβέρνηση στον τομέα της στατιστικής που να ενισχύει την αξιοπιστία των ευρωπαϊκών στατιστικών, να συμβουλεύει την Επιτροπή και να παρέχει στοιχεία σχετικά με την εφαρμογή του κώδικα ορθής πρακτικής για τις ευρωπαϊκές στατιστικές από την Eurostat. |Νομική βάση Το άρθρο 285 της Συνθήκης παρέχει τη νομική βάση των μέτρων που εγκρίνονται από το Ευρωπαϊκό Κοινοβούλιο και το Συμβούλιο για την παραγωγή κοινοτικών στατιστικών και ορίζει τις αρχές με τις οποίες πρέπει να συμμορφώνονται. Ο ευρωπαϊκός συμβουλευτικός φορέας για τη διακυβέρνηση στον τομέα της στατιστικής θα πρέπει να αποτελείται από στελέχη υψηλού επιπέδου, διοριζόμενα από την Επιτροπή κατόπιν διαβούλευσης με το Ευρωπαϊκό Κοινοβούλιο και το Συμβούλιο, τα οποία να είναι σε θέση να παρέχουν αντικειμενική άποψη σχετικά με το ευρωπαϊκό στατιστικό σύστημα. Για να ενισχυθεί η ανεξαρτησία του συμβουλευτικού φορέα και ως ένδειξη της προσήλωσης του νομοθέτη, το νομικό μέσο για τη σύσταση του ευρωπαϊκού συμβουλευτικού φορέα για τη διακυβέρνηση στον τομέα της στατιστικής θα πρέπει να έχει τη μορφή απόφασης του Ευρωπαϊκού Κοινοβουλίου και του Συμβουλίου. |Η αρχή της αναλογικότητας |Η πρόταση ανταποκρίνεται στην αρχή της αναλογικότητας καθώς καλύπτει τις δραστηριότητες της Επιτροπής σχετικά με τις ευρωπαϊκές στατιστικές και τη λειτουργία του ευρωπαϊκού στατιστικού συστήματος στο σύνολό του. Δεν είναι αρμοδιότητα του συμβουλευτικού φορέα να εξετάζει εθνικές πρακτικές ή φορείς. Τα καθήκοντα και οι δραστηριότητες του προτεινόμενου συμβουλευτικού φορέα θα ανταποκρίνονται στον βασικό στόχο που είναι η τόνωση της ανεξαρτησίας, της ακεραιότητας και της υπευθυνότητας της Eurostat και του ευρωπαϊκού στατιστικού συστήματος στο σύνολό του, ενισχύοντας με τον τρόπο αυτό την εμπιστοσύνη των χρηστών στις ευρωπαϊκές στατιστικές. |Ο προτεινόμενος συμβουλευτικός φορέας, ευθυγραμμιζόμενος με τα συμπεράσματα του Συμβουλίου, θα είναι πολύ μικρός και θα βασίζεται στην εξαιρετική πείρα των μελών του στον τομέα της στατιστικής. Το άρθρο 3 ορίζει ότι η Επιτροπή, κατόπιν διαβούλευσης με το Ευρωπαϊκό Κοινοβούλιο και το Συμβούλιο, θα διορίζει συνολικά πέντε μέλη, συμπεριλαμβανομένου του προέδρου. Η Επιτροπή θα εκπροσωπείται με την ιδιότητα του παρατηρητή. |Επιλογή νομικών μέσων |Προτεινόμενα νομικά μέσα: |Άλλα μέσα δεν θα ήταν κατάλληλα για τον(-ους) ακόλουθο(-ους) λόγο(-ους). Η Επιτροπή, στο έγγραφο εργασίας των υπηρεσιών της με ημερομηνία 27 Ιουλίου 2005 [C(2005)2817] και με τίτλο "Framework for Commission's expert groups: horizontal rules and public register" (πλαίσιο για τις ομάδες εμπειρογνωμόνων της Επιτροπής: οριζόντιοι κανόνες και δημόσιο μητρώο), διαπίστωσε ότι, από θεσμική άποψη, οι ομάδες εμπειρογνωμόνων (δηλαδή οι ομάδες που περιλαμβάνουν εθνικούς εμπειρογνώμονες και/ή εμπειρογνώμονες από τον ιδιωτικό τομέα, οι οποίοι επικουρούν την Επιτροπή στην άσκηση του δικαιώματος πρωτοβουλίας που έχει και στην εκτέλεση των καθηκόντων της όσον αφορά την παρακολούθηση και το συντονισμό με τα κράτη μέλη) πρέπει να δημιουργούνται με απόφαση της Επιτροπής. Ωστόσο, στην προκειμένη περίπτωση, η Επιτροπή ήταν υποχρεωμένη να λάβει υπόψη το γεγονός ότι ο συμβουλευτικός φορέας έπρεπε να συσταθεί σύμφωνα με τον βασικό στόχο του, δηλαδή να ενισχυθεί η ανεξαρτησία, η ακεραιότητα και η υπευθυνότητα της Eurostat και του Ευρωπαϊκού Στατιστικού Συστήματος στο σύνολό του, ενισχύοντας έτσι την εμπιστοσύνη των χρηστών στις ευρωπαϊκές στατιστικές. Ως εκ τούτου, δεδομένων του στόχου και του περιεχομένου της πρότασης, η απόφαση του Ευρωπαϊκού Κοινοβουλίου και του Συμβουλίου είναι το καταλληλότερο νομικό μέσο. |Δημοσιονομικεσ επιπτωσεισ |Η πρόταση δεν έχει επιπτώσεις στον κοινοτικό προϋπολογισμό. |Προσθετεσ πληροφοριεσ |Ευρωπαϊκός Οικονομικός Χώρος Η προτεινόμενη πράξη αφορά θέμα του ΕΟΧ και πρέπει, κατά συνέπεια, να καλύπτει και τον Ευρωπαϊκό Οικονομικό Χώρο. |1.  2006/0199 (COD)ΠρότασηΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με τη θέσπιση του ευρωπαϊκού συμβουλευτικού φορέα για τη διακυβέρνηση στον τομέα της στατιστικής (Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285,την πρόταση της Επιτροπής[2],Αποφασίζοντας σύμφωνα με τη διαδικασία του άρθρου 251 της Συνθήκης[3],Εκτιμώντας τα ακόλουθα:(1) Η αναγκαιότητα θέσπισης πανευρωπαϊκών προτύπων σχετικά με την ανεξαρτησία, την ακεραιότητα και την υπευθυνότητα των εθνικών στατιστικών υπηρεσιών οδήγησε την Επιτροπή Στατιστικού Προγράμματος να εγκρίνει ομόφωνα τον κώδικα ορθής πρακτικής για τις ευρωπαϊκές στατιστικές[4] στη συνεδρίασή της στις 24 Φεβρουαρίου 2005.(2) Ο στόχος του προαναφερόμενου κώδικα ορθής πρακτικής είναι διττός: αφενός, να βελτιώσει την εμπιστοσύνη στις στατιστικές αρχές, προτείνοντας ορισμένες θεσμικές και οργανωτικές ρυθμίσεις και, αφετέρου, να βελτιώσει την ποιότητα των στατιστικών που αυτές παράγουν.(3) Η Επιτροπή, στην ανακοίνωση που απηύθηνε στο Ευρωπαϊκό Κοινοβούλιο και το Συμβούλιο στις 25 Μαΐου 2005 σχετικά με την ανεξαρτησία, την ακεραιότητα και την υπευθυνότητα των εθνικών και κοινοτικών στατιστικών αρχών, αναγνώρισε τη χρησιμότητα ενός εξωτερικού συμβουλευτικού φορέα που θα μπορούσε να διαδραματίσει ενεργό ρόλο στην παρακολούθηση του τρόπου με τον οποίο εφαρμόζεται ο κώδικας ορθής πρακτικής από το Ευρωπαϊκό Στατιστικό Σύστημα στο σύνολό του. Η Επιτροπή, στη σύσταση που εξέδωσε την ίδια ημερομηνία, δήλωσε την πρόθεσή της να εξετάσει το ενδεχόμενο πρότασης για τη θέσπιση εξωτερικού συμβουλευτικού φορέα.(4) Στις 8 Νοεμβρίου 2005 το Συμβούλιο κατέληξε στο συμπέρασμα ότι ένας νέος συμβουλευτικός φορέας υψηλού επιπέδου θα ενίσχυε την ανεξαρτησία, την ακεραιότητα και την υπευθυνότητα της Επιτροπής (Eurostat) και, στο πλαίσιο της από ομοτίμους αξιολόγησης της εφαρμογής του κώδικα ορθής πρακτικής για τις ευρωπαϊκές στατιστικές, του Ευρωπαϊκού Στατιστικού Συστήματος. Επιπλέον, συνέστησε ο νέος φορέας να αποτελείται από μικρό αριθμό ατόμων, διορισμένων βάσει των ικανοτήτων τους.(5) Ως εκ τούτου, θα πρέπει να συσταθεί συμβουλευτικός φορέας και να καθοριστούν τα καθήκοντα και η διάρθρωσή του,ΑΠΟΦΑΣΙΖΟΥΝ:Άρθρο 1Συμβουλευτικός φορέαςΘεσπίζεται συμβουλευτικός φορέας με την επωνυμία «ευρωπαϊκός συμβουλευτικός φορέας για τη διακυβέρνηση στον τομέα της στατιστικής» (στο εξής καλούμενος «ο φορέας»).Άρθρο 2Καθήκοντα1. Τα καθήκοντα του φορέα είναι τα εξής:-  να ενισχύει την αξιοπιστία των ευρωπαϊκών στατιστικών·-  να υποβάλλει στην Επιτροπή ετήσια έκθεση σχετικά με την εφαρμογή του κώδικα ορθής πρακτικής για τις ευρωπαϊκές στατιστικές από την ίδια την Επιτροπή (Eurostat), η οποία θα διαβιβάζει την έκθεση στο Ευρωπαϊκό Κοινοβούλιο και το Συμβούλιο·-  να συμβουλεύει την Επιτροπή σχετικά με τα ενδεικνυόμενα μέτρα για την ευχερέστερη εφαρμογή του κώδικα ορθής πρακτικής για τις ευρωπαϊκές στατιστικές (στο εξής καλούμενου «κώδικας ορθής πρακτικής») στο Ευρωπαϊκό Στατιστικό Σύστημα με σκοπό τη βελτίωση της διακυβέρνησης στον τομέα της στατιστικής·-  να συμβουλεύει την Επιτροπή στο πλαίσιο διαδικασίας που οδηγεί στη χορήγηση σήματος ποιότητας, καθώς και όσον αφορά τη διαβίβαση του κώδικα ορθής πρακτικής στους χρήστες και στους παρόχους δεδομένων·-  να παρέχει συμβουλές σχετικά με την επικαιροποίηση του κώδικα ορθής πρακτικής, καθώς και σχετικά με γενικούς κανόνες και αρχές για τη λειτουργία του Ευρωπαϊκού Στατιστικού Συστήματος στο σύνολό του.2. Η Επιτροπή δύναται να συμβουλεύεται το φορέα για ζητήματα που άπτονται της εμπιστοσύνης των χρηστών στις ευρωπαϊκές στατιστικές.Άρθρο 3Σύνθεση του φορέα1. Ο φορέας αποτελείται από πέντε μέλη, συμπεριλαμβανομένου του προέδρου. Η Επιτροπή (Eurostat) εκπροσωπείται με την ιδιότητα του παρατηρητή.2. Τα μέλη του φορέα επιλέγονται μεταξύ εμπειρογνωμόνων με εξαιρετική πείρα στον τομέα των στατιστικών και εκτελούν τα καθήκοντά τους σε προσωποπαγή βάση.3. Η Επιτροπή διορίζει τα μέλη του φορέα και τον πρόεδρό του κατόπιν διαβουλεύσεων με το Ευρωπαϊκό Κοινοβούλιο και το Συμβούλιο, για περίοδο τριών ετών.Ο φορέας δύναται να καθορίζει έως δύο μέλη τα οποία θα διορίζονται μία φορά για περαιτέρω περίοδο τριών ετών.4. Εάν ένα μέλος παραιτηθεί πριν από τη λήξη της θητείας του, αντικαθίσταται για το υπόλοιπο της εν λόγω περιόδου από νέο μέλος, το οποίο διορίζεται σύμφωνα με το παρόν άρθρο.Άρθρο 4Λειτουργία του φορέα1. Ο φορέας εγκρίνει και δημοσιοποιεί τον εσωτερικό κανονισμό του.2. Η ετήσια έκθεση του φορέα, για την οποία γίνεται λόγος στο άρθρο 2, δημοσιοποιείται. Επιπροσθέτως, ο φορέας δύναται να αποφασίσει τη δημοσιοποίηση στο Διαδίκτυο οποιουδήποτε συμπεράσματος, μερικού συμπεράσματος ή εγγράφου εργασίας.3. Τα μέλη του φορέα καλούνται να μην αποκαλύπτουν πληροφορίες στις οποίες έλαβαν πρόσβαση μέσω των διαδικασιών του φορέα, εάν πληροφορούνται από την Επιτροπή ότι τα στοιχεία που ελήφθησαν, η γνώμη που ζητήθηκε ή το ερώτημα που τέθηκε έχουν εμπιστευτικό χαρακτήρα.4. Ο φορέας επικουρείται από Γραμματεία, η οποία παρέχεται από την Επιτροπή. Ο/Η γραμματέας διορίζεται από την Επιτροπή κατόπιν διαβουλεύσεων με το φορέα. Ο/Η γραμματέας ενεργεί βάσει εντολών του φορέα.5. Οι δαπάνες του φορέα περιλαμβάνονται στις δημοσιονομικές εκτιμήσεις της Επιτροπής.Άρθρο 5Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης .Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος [1] Δηλαδή την εταιρική σχέση μεταξύ της Στατιστικής Υπηρεσίας των Ευρωπαϊκών Κοινοτήτων (Eurostat) και των εθνικών στατιστικών υπηρεσιών, καθώς και άλλων εθνικών αρχών σε κάθε κράτος μέλος οι οποίες είναι αρμόδιες για την παραγωγή και τη διάδοση ευρωπαϊκών στατιστικών.[2] ΕΕ C […] της […], σ. […].[3] ΕΕ C […] της […], σ. […].[4] Εκδόθηκε από την Επιτροπή Στατιστικού Προγράμματος στις 24 Φεβρουαρίου 2005 και δημοσιοποιήθηκε με τη σύσταση της Επιτροπής της 25ης Μαΐου 2005 σχετικά με την ανεξαρτησία, την ακεραιότητα και την υπευθυνότητα των εθνικών και κοινοτικών στατιστικών αρχών [COM(2005) 217 τελικό, έκδοση 1].